A TANÁCS 2007/238/KKBP HATÁROZATA
(2007. április 19.)
az Európai Unió szudáni különleges képviselőjének kinevezéséről
AZ EURÓPAI UNIÓ TANÁCSA,
tekintettel az Európai Unióról szóló szerződésre és különösen annak 18. cikke (5) bekezdésére, a 23. cikke (2) bekezdésével összefüggésben,
mivel:
(1)
A Tanács a 2005. július 18-án elfogadott 2005/556/KKBP együttes fellépésével (1) kinevezte Pekka HAAVISTO urat az Európai Unió szudáni különleges képviselőjének (EUKK).
(2)
A Tanács 2006. július 5-én elfogadta az Európai Unió szudáni különleges képviselője megbízatásának megújításáról és felülvizsgálatáról szóló 2006/468/KKBP együttes fellépést (2).
(3)
2007. február 15-én a Tanács elfogadta a 2007/108/KKBP együttes fellépést (3), amely 2007. április 30-ig meghosszabbította Pekka HAAVISTO, szudáni EUKK-i megbízatását. A Tanács abban is megállapodott, hogy a szudáni EUKK megbízatását elvben tizenkét hónappal meg kell hosszabbítani.
(4)
Pekka HAAVISTO tájékoztatta a főtitkár/főképviselőt azon szándékáról, hogy 2007 áprilisának végén le kíván mondani, ezért 2007. május 1-vel a megbízatás fennmaradó időtartamára új szudáni EUKK-t kell kinevezni.
(5)
A főtitkár/főképviselő javasolta, hogy Torben BRYLLE urat nevezzék ki az új szudáni EUKK-nak.
(6)
Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (4) 49. cikkének (3) bekezdése kimondja, hogy a Szerződés 18. cikkének (5) bekezdése értelmében alap-jogi aktusok formájukat tekintve határozat formájában is elfogadhatók.
(7)
Az EUKK megbízatását olyan helyzetben hajtja végre, amely rosszabbra fordulhat és sértheti a közös kül- és biztonságpolitikának a Szerződés 11. cikkében meghatározott célkitűzéseit,
A KÖVETKEZŐKÉPPEN HATÁROZOTT:
1. cikk
Kinevezés
2007. május 1-jétől2008. február 29-ig Torben BRYLLE az Európai Unió Szudánba kinevezett különleges képviselője (EUKK). Feladatát a 2007/108/KKBP együttes fellépésben meghatározott megbízatásnak és részletes szabályoknak megfelelően végzi.
2. cikk
Finanszírozás
(1) Az EUKK megbízatásával kapcsolatos kiadások fedezésére szánt pénzügyi referenciaösszeg a 2007. május 1-jétől2008. február 29-ig terjedő időszakra 1 700 000 EUR.
(2) A kiadások kezeléséről a szudáni EUKK és a Bizottság közötti szerződés rendelkezik. A kiadások 2007. május 1-jétől elszámolhatóak.
3. cikk
Felülvizsgálat
2007. november közepéig a szudáni EUKK átfogó jelentést nyújt be a megbízatása végrehajtásáról a főtitkár/főképviselőnek, a Tanácsnak és a Bizottságnak.
4. cikk
Hatálybalépés
Ez a határozat elfogadásának napján lép hatályba.
5. cikk
Kihirdetés
Ezt a határozatot az Európai Unió Hivatalos Lapjában ki kell hirdetni.
Kelt Luxembourgban, 2007. április 19-én.